चंडीगढ़ - युवा कांग्रेस आईटी सेल संयोजक आरती के नेतृत्व में महिलाओं ने केंद्र सरकार पर बलात्कारियों का संरक्षण देने के आरोप लगाए हैं। इसके विरोध में महिलाओं ने मुंह पर काली पट्टी बांधकर प्रदर्शन किया और बलात्कारियों को कड़ी सजा देने की मांग उठाई। युवा नेता सुनील यादव व विनायक बंगिया ने कहा कि केंद्र की भाजपा सरकार बलात्कारियों को संरक्षण दे रही है। भाजपा विधायक एक घटना में शामिल है तो वहीं दूसरी ओर हिंदू-मुस्लिम के नाम पर समाज को बांटा जा रहा है।